hotchpotch/miracl-hf-unified huggingface dataset:
स्वर्ण मंदिर मेल
फ्रंटियर मेल जिसे अब स्वर्ण मंदिर मेल के नाम से जाना जाता है, भारत की सबसे पुरानी रेलगाड़ियों में से एक है, जिसका परिचालन आज तक किया जा रहा है।
अपने शुरुआती दौर में, फ्रंटियर मेल बंबई (अब मुंबई) को पेशावर से जोड़ती थी जो कि अविभाजित भारत के पश्चिमोत्तर सीमांत प्रांत में स्थित था और इसी से इसका नाम फ्रंटियर (सीमांत) पड़ा था। इस रेलगाड़ी का जिक्र हिंदी फिल्म में किया गया है: कहते हैं कि नेताजी 1944 में फ्रंटियर मेल से पेशावर गये थे और वहाँ से अफगानिस्तान के काबुल को चले गये थे। भारत के विभाजन के बाद, फ्रंटियर मेल मुंबई और अमृतसर के बीच चलने लगी जो इस रेलमार्ग पर भारत का अंतिम शहर है। 1996 में इसका नाम बदलकर सिखों के पवित्रतम स्थल स्वर्ण मंदिर के नाम पर स्वर्ण मंदिर मेल (12903UP/12904DN) कर दिया गया। फ्रंटियर मेल भूतपूर्व रेल सेवा बॉम्बे, बरोडा एण्ड सेंट्रल इंडिया रेलवे, की सोच का परिणाम थी और उसने इसे अपनी कट्टर प्रतिद्वंदी कंपनी ग्रेट इंडियन पेनिनसुला रेलवे को उसकी रेलगाड़ी पंजाब मेल का जबाव देने के लिए शुरु किया था। फ्रंटियर मेल अपनी पहली यात्रा पर 1 सितम्बर 1928 को रवाना हुयी थी। जब इसे पहली बार शुरु किया गया था, तो यह रेलगाड़ी मुंबई के बल्लार्ड पियर मोल स्टेशन, से पेशावर के बीच चलती थी। जब बल्लार्ड पियर स्टेशन को बंद किया गया तो इसका आरंभिक स्टेशन कोलाबा, मुंबई कर दिया गया। आज पेशावर पाकिस्तान के पश्चिमी क्षेत्र में स्थित है। बल्लार्ड पियर मोल स्टेशन, यूरोप से पी एंड ओ स्टीमर द्वारा आयी डाक का लदान स्टेशन भी था। यह जानना अपने आप में काफी दिलचस्प है कि जब रेलगाड़ी बल्लार्ड पियर मोल स्टेशन से रवाना होती थी तो यह पहले बॉम्बे पोर्ट ट्रस्ट रेलवे और फिर ग्रेट इंडियन पेनिनसुला रेलवे की पटरियों से कुछ सफर तय करने के बाद ही अंततः बॉम्बे, बरोडा एण्ड सेंट्रल इंडिया रेलवे की पटरियों पर आती थी।
जहाँ पंजाब मेल मुंबई से पेशावर जाने में कई दिन लगाती थी वहीं फ्रंटियर मेल सिर्फ 72 घंटे में पेशावर पहुँचती थी। फ्रंटियर मेल को यात्रियों और डाक को मुंबई से दिल्ली ले जाने के लिए शुरु किया गया था और उसके बाद नॉर्थ वेस्टर्न रेलवे के सहयोग पेशावर तक जाती थी, रास्ते में यह पंजाब, लाहौर और रावलपिंडी (जो कि कश्मीर जाने वालों के लिए आखिरी रेलवे स्टेशन था)। मुंबई और दिल्ली के बीच रेलगाड़ी लगभग 1393 किमी की दूरी तय करती थी जबकि मुंबई से पेशावर के बीच की दूरी 2335 किमी थी। यह रेलगाड़ी एक लंबे समय तक भारत की सबसे तेज चलने वाली रेलगाड़ी बनी रही। 1930 में, लंदन के द टाइम्स ने इसे "ब्रिटिश साम्राज्य के भीतर चलने वाली एक्सप्रेस गाड़ियों में से सबसे प्रसिद्ध रेलगाड़ी बताया।"
सितंबर और दिसंबर के बीच शरद ऋतु के महीनों के दौरान, रेलगाड़ी बल्लार्ड पियर मोल स्टेशन से रवाना होती थी ताकि स्टीमर द्वारा भारत आने वाले अंग्रेज आसानी से इस रेलगाड़ी की यात्रा कर सकें।
लॉन्ग थान्ह विमानक्षेत्र
लंबे समय से की तुलना में हवाई अड्डे वियतनाम, Saigon के 40 किमी उत्तर पूर्व में एक योजना बनाई हवाई अड्डे है। हवाई अड्डे के 5000 हेक्टेयर भूमि पर स्थित हो जाएगा. निर्माण 2015 में शुरू और 2020 में खत्म होगा. जब प्रथम चरण खत्म, हवाई अड्डे 2 रनवे (4000 मीटर, 45 मीटर) है और प्रतिवर्ष 25 लाख यात्रियों की सेवा करने में सक्षम हो जाएगा. हवाई अड्डे 2030 तक विस्तार किया जाएगा. 2030 से, यह 4 टर्मिनलों और 4 रनवे है और प्रति वर्ष 100 लाख यात्रियों, प्रति वर्ष 5 मिलियन टन कार्गो की सेवा करने में सक्षम हो जाएगा होगा. यह वियतनाम में सबसे बड़े हवाई अड्डे और दक्षिण पूर्व एशिया में सबसे बड़ा हवाई अड्डों में से एक बन जाएगा. पहले चरण के लिए कुल लागत 6,7 अरब अमरीकी डालर है।
इंपीरियल इंडियन मेल
इंपीरियल इंडियन मेल (या ओवरलैंड मेल), ब्रिटिश राज के दौरान बंबई से कलकत्ता के मध्य संचालित होने वाली एक प्रमुख रेलगाड़ी थी।
इस रेलगाड़ी को 1939 की एक इसी नाम से बनी फिल्म में दिखाया गया था, जिसमें नूरजहां और गुलज़ार की प्रमुख भूमिकायें थीं।
भारतीय वन सर्वेक्षण
भारतीय वन सर्वेक्षण (Forest Survey of India (FSI / भवस) भारत सरकार के पर्यावरण एवं वन मंत्रालय अधीन एक संस्थान है। इसका प्रमुख अधिदेश, देश में वन सर्वेक्षण करना एवं वन संसाधनों का आकलन करना है।
इसकी शुरूआत 1965 में, वन संसाधन निवेश पूर्व सर्वेक्षण (व-स-नि-पू-स-) संस्थान के रूप में एफ-ए-ओ-/यू-एन-डी-पी-/भारत सरकार परियोजना के अन्तर्गत हुई। सूचनाओं में परिवर्तन होने के परिणामस्वरूप वन संसाधनों के निवेश पूर्व सर्वेक्षण के क्रियाकलापों के कार्य क्षेत्र में विस्तार होने से 1981 में इसका भारतीय वन सर्वेक्षण के नाम से पुनर्गठन किया गया।”भारतीय वन सर्वेक्षण” (एफ-एस-आई) संघ के पर्यावरण एवं वन मंत्रालय के अधीन देश के वन संसाधनों का नियमित आकलन एवं अनुश्रवण हेतु एक मुख्य राष्ट्रीय संस्थान है। इसके अतिरिक्त यह प्रशिक्षण, अनुसंधान एवं विस्तार के कार्यो में भी संलिप्त है। 1 जून 1981 में स्थापित ”भारतीय वन सर्वेक्षण”, एफ-ए-ओ एवं यू-एन-डी-पी- प्रायोजित, भारत सरकार द्वारा 1965 में प्रारंभ की गई परियोजना ”वन संसाधनों का निवेश पूर्व सर्वेक्षण” (पी आई एस एफ आर) का उत्तराधिकारी संस्थान है। ”वन संसाधनों का निवेश पूर्व सर्वेक्षण” (पी आई एस एफ आर) का मुख्य उद्देश्य भारत के चयनित क्षेत्रों में स्थापित काष्ठ आधारित कारखानों के लिए कच्चे माल की सूचना देना था। राष्ट्रीय कृषि आयुक्त (एन-सी-ए) ने अपने 1976 के रिपोर्ट में देश के वन संसाधनों का नियमित, आवधिक एवं बोधशील आकलन हेतु राष्ट्रीय वन सर्वेक्षण संस्थान के स्थापना की अनुसंशा की थी जिसके परिणाम स्वरूप एफ-एस-आई- का सृजन हुआ। एफ-एस-आई के द्वारा किए गये क्रिया-कलापों का समीक्षात्मक पुनर्वलोकन करने के पश्चात्‌ भारत सरकार ने देश की तेजी से बढ़ती हुई आवश्यकता एवं आकांक्षा को और अधिक प्रासंगिक बनाने के उद्देश्य से एफ-एस-आई के अधिदेश को पुनर्भाषित किया।
सावित्री (पुस्तक)
सावित्री (Savitri: A Legend and a Symbol) महर्षि अरविन्द द्वारा रचित अंग्रेजी महाकाव्य है। यह महाभारत की एक कथा पर आधारित है। यह महाकाव्य महर्षि अरविन्द के देहावसान के समय अपूर्ण था जिसमें कुल लगभग 24,000 पंक्तियाँ हैं।
इस ग्रन्थ का अनुवाद विश्व की कई भाषाओ में हुआ है। इसको लिखने में श्रीअरविन्द को २४ वर्ष लगे। श्री नीरदवरण के अनुसार सावित्री को श्रीअरविन्द ने १२ बार लिखा था - इसलिए कि योगबल से श्रीअरविन्द चेतना के आकाश मे ज्यों-ज्यों ऊपर उठते गए सावित्री का संशोधन अनिवार्य होता गाया| श्री अरविंद के अनुसार सत्य तक जाने का सही मार्ग दर्शन नहीं, काव्य का मार्ग है| श्री रामधारी सिंह 'दिनकर' के अनुसार सावित्री मेधा का काव्य नहीं है, कोई भी विलक्षण काव्य केवल मेधा के बल पर नहीं लिखा जाता| वस्तुतः जिस लोक की छोटी सी प्रकाश कणिका महाकवियों के मन को उदभाषित करके उनसे अलौकिक काव्य का निर्माण करती है, सावित्री प्रणयन उसी लोक के सूर्य के साथ बैठ कर किया गया है या क्या पता, श्री अरविंद उस सूर्य के साथ एकाकार हो गए हों|
सावित्री में ३ खण्ड हैं। प्रथम खण्ड 'आदि पर्व' में ३ पर्व हैं जिसमें सृष्टि के पुनर्जन्म, उसकी समस्या और अश्वपति की साधना का विस्तार से वर्णन है। साथ ही भगवती माता का पर्व है। खण्ड दो में सावित्री के जन्म का पर्व, प्रेम पर्व, भाग्य पर्व, योग पर्व और मृत्यु पर्व सम्मिलित किये गये हैं। खण्ड तीन में चार पर्व हैं शाश्वत रात का पर्व, दोहरी द्वाभा का पर्व, शाश्वत्‌ दिवस का पर्व और उपसंहार। इन सबको मिलाकर ही पूर्ण योग की योजना बनती है।
ऐल्डस हक्स्ले
ऐल्डस लॅनर्ड हक्स्ले (अंग्रेज़ी: Aldous Leonard Huxley, जन्म: २६ जुलाई १८९४, मृत्यु: २२ नवम्बर १९६३) एक ब्रिटिश लेखक थे और प्रसिद्ध हक्स्ले परिवार के सदस्य थे। वे अपने उपन्यासों के लिए जाने जाते हैं, विशेषकर "ब्रेव न्यू वर्ल्ड" नामक भविष्यदर्शी उपन्यास के लिए। उन्होने कुछ अरसे तक "ऑक्सफोर्ड पोएट्री" (ऑक्सफोर्ड कविता) पत्रिका का संपादन भी किया और कई लघु कहानियों, कविताओं, यात्रा-वर्णनों और फ़िल्मी कहानियों का भी प्रकाशन किया। हालांकि उनका जन्म इंग्लैण्ड के सरी ज़िले में हुआ था, उन्होने अपने जीवन का आगे का भाग अमेरिका के लॉस ऐन्जेलिस शहर में व्यतीत किया।
ऐल्डस हक्स्ले मानववाद और शांतिवाद में गहरा विशवास रखते थे और बढ़ती उम्र में उन्हें आत्मा-सम्बन्धी विषयों में दिलचस्पी हो गई थी। १९३९ के बाद उनका दक्षिणी कैलिफ़ोर्निया वेदान्त संसथान के साथ सम्बन्ध बना जहाँ वे स्वामी प्रभावानंद से प्रेरित हुए। १९४१ से १९६० तक उन्होंने इस संसथान द्वारा प्रकाशित "वेदान्त और पश्चिम" (Vedanta and the West) पत्रिका के लिए ४८ लेख लिखे। १९४४ उन्होने "भगवद् गीता: प्रभु का गीत" (Bhagavad Gita: The Song of God) नामक श्रीमद्भगवद्गीता के एक अंग्रेज़ी अनुवाद की भूमिका लिखी। समय के साथ हक्स्ले नशीले पदार्थों के प्रयोग से "खुली" मानसिकता पाने के पक्ष में हो गए और उन्होंने अपनी पुस्तक "बोध के द्वार" (The Doors of Perception) में स्वयं अपने मॅस्कालीन नामक पदार्थ लेने के अनुभवों के बारे में लिखा। इस से उनके और स्वामी प्रभावानंद के बीच दूरी हो गई, क्योंकि स्वामी इसके हक में नहीं थे। फिर भी हक्स्ले ने संस्था के साथ लिखना और बोलना जारी रखा।
भविष्य विज्ञान
भविष्य विज्ञान अध्ययन के उस क्षेत्र को बोलते हैं जिसमें भविष्य में होने वाली घटनाओं और स्थितियों को समझने की कोशिश की जाती है। इस अध्ययन में भिन्न दृष्टिकोणों को लिया जाता है। उदाहरण के लिए अतीत और वर्तमान की स्थितियों के आधार पर भविष्य में उत्पन्न होने वाली चीज़ों की भविष्यवाणी की जा सकती है, जैसे की "मूर नियम" (Moore's Law, मूर्ज़ लॉ) नामक सिद्धांत में अतीत में हुए विकास को देखते हुए इलेक्ट्रोनिक सूक्ष्मीकरण में आने वाले विकास के बारे में भविष्यवानियाँ की गई हैं। या फिर कई संभावित घटनाओं की कल्पना की जा सकती है, ताकि उनसे निबटने की तैयारी की जा सके, जैसा की भूमंडलीय ऊष्मीकरण (ग्‍लोबल वॉर्मिंग) के सन्दर्भ में समुद्र सतह उठने से तटीय इलाक़ों को ख़तरे, हिमानियों के घटने से भारत-चीन में पानी को लेकर झड़पें और फ़सलों को नुकसान की संभावनाओं को परखकर किया जा रहा है। भविष्य विज्ञान में किसी मनचाहे ध्येय को लेकर परिस्थितियों को उसके अनुकूल बनाने के प्रयास को भी गिना जाता है, जैसे की कुछ पूंजीवादी अपना पैसा चिकित्सा, जीव-विज्ञान और अनुवांशिकी में लगा रहे हैं ताकि आगे चलकर इन सभी में विकास और तालमेल होने से मानव जीवन को १५० वर्ष या उस से भी अधिक करने के जुगाड़ बन सकें।
विशेषज्ञों और लेखकों में इस बात को लेकर मतभेद है के भविष्य विज्ञान वास्तव में विज्ञान है या कला।
"भविष्य विज्ञान" को अंग्रेज़ी में "फ़्यूचरोलोजी" (futurology) कहते हैं।
आपदा प्रबन्धन
सूखा, बाढ़, चक्रवाती तूफानों, भूकम्प, भूस्खलन, वनों में लगनेवाली आग, ओलावृष्टि, टिड्डी दल और ज्वालामुखी फटने जैसी विभिन्न प्राकृतिक आपदाओं का पूर्वानुमान नहीं लगाया जा सकता है, न ही इन्हें रोका जा सकता है, लेकिन इनके प्रभाव को एक सीमा तक जरूर कम किया जा सकता है, जिससे कि जान-माल का कम से कम नुकसान हो। यह कार्य तभी किया जा सकता है, जब सक्षम रूप से आपदा प्रबंधन का सहयोग मिले। प्रत्येक वर्ष प्राकृतिक आपदाओं से अनेक लोगों की मृत्यु हो जाती है, इससे सर्वाधिक जाने चली जाती है। होने वाले देशों में भारत का दसवां स्थान है I
परिचय आपदा प्रबंधन के दो महत्वपूर्ण आंतरिक पहलू हैं। वह हैं पूर्ववर्ती और उत्तरवर्ती आपदा प्रबंधन। पूर्ववर्ती आपदा प्रबंधन को जोखिम प्रबंधन के रूप में जाना जाता है।
आपदा के खतरे जोखिम एवं शीघ्र चपेट में आनेवाली स्थितियों के मेल से उत्पन्न होते हैं। यह कारक समय और भौगोलिक – दोनों पहलुओं से बदलते रहते हैं। जोखिम प्रबंधन के तीन घटक होते हैं। इसमें खतरे की पहचान, खतरा कम करना (ह्रास) और उत्तरवर्ती आपदा प्रबंधन शामिल है।
आपदा प्रबंधन का पहला चरण है खतरों की पहचान। इस अवस्था पर प्रकृति की जानकारी तथा किसी विशिष्ट अवस्थल की विशेषताओं से संबंधित खतरे की सीमा को जानना शामिल है। साथ ही इसमें जोखिम के आंकलन से प्राप्त विशिष्ट भौतिक खतरों की प्रकृति की सूचना भी समाविष्ट है।
इसके अतिरिक्त बढ़ती आबादी के प्रभाव क्षेत्र एवं ऐसे खतरों से जुड़े माहौल से संबंधित सूचना और डाटा भी आपदा प्रबंधन का अंग है। इसमें ऐसे निर्णय लिए जा सकते हैं कि निरंतर चलनेवाली परियोजनाएं कैसे तैयार की जानी हैं और कहां पर धन का निवेश किया जाना उचित होगा, जिससे दुर्दम्य आपदाओं का सामना किया जा सके।
इस प्रकार जोखिम प्रबंधन तथा आपदा के लिए नियुक्त व्यावसायिक मिलकर जोखिम भरे क्षेत्रों के अनुमान से संबंधित कार्य करते हैं। ये व्यवसायी आपदा के पूर्वानुमान के आंकलन का प्रयास करते हैं और आवश्यक एहतियात बरतते हैं|
जनशक्ति, वित्त और अन्य आधारभूत समर्थन आपदा प्रबंधन की उप-शाखा का ही हिस्सा हैं। आपदा के बाद की स्थिति आपदा प्रबंधन का महत्वपूर्ण आधार है। जब आपदा के कारण सब कुछ अस्त-व्यस्त हो जाता है तब लोगों को स्वयं ही उजड़े जीवन को पुन: बसाना होता है तथा अपने दिन-प्रतिदिन के कार्य पुन: शुरू करने पड़ते हैं।
चोर बाज़ार (1954 फ़िल्म)
चोर बाज़ार 1954 में बनी हिन्दी भाषा की फिल्म है।
जीवन ज्योति (1953 फ़िल्म)
जीवन ज्योति 1953 में बनी हिन्दी भाषा की फिल्म है।
मेम साहिब (1956 फ़िल्म)
मेम साहिब 1956 में बनी हिन्दी भाषा की फिल्म है।
बॉम्बे की मीना (मीना कुमारी) अपने चाचा और चाची के साथ एक हवेली में एक समृद्ध जीवन शैली जीती है। जब उसे शादी करने के लिए कहा जाता है, तो वह स्थानीय अखबार में एक विज्ञापन देती है, और कई पुरुषों का साक्षात्कार लेने के बाद, मनोहर (शम्मी कपूर) को अपना भावी पति चुनती है। वह इस खबर को अपने परिजनों से साझा करती है और साथ ही उन्हें मनोहर से मिलवाती है - जो उसे अस्वीकार करते हैं और याद दिलाते हैं कि उसके दिवंगत पिता ने सुंदर (किशोर कुमार) नाम के एक दूल्हे को उसके जन्म से पहले ही चुन लिया था। वह इस पर उपहास करती है और घोषणा करती है कि वह जल्द ही मनोहर से शादी करेगी। फिर सुंदर, जो ब्रह्मचारियों के साथ एक आश्रम में रह रहा था, मीना केे घर पर आता है - दाढ़ी और पारंपरिक कपड़ों के साथ - और उससे शादी करने के लिए पूरी तरह तैयार है। अस्वीकृति का सामना करते समय, वह अपनी जीवन शैली को बदलने और मनोहर की तरह बनने का फैसला करता है - और ऐसा करता भी है - हालांकि उल्लसित परिणामों के साथ। वह खुश होता है जब वह उसमें बदलाव देखता है और उसे अपनी मां से मिलवाने के लिए घर ले जाता है - इस बात से अनजान कि परिवर्तन केवल सतही है - और यह एक छिपा हुआ षडयंत्र है।
मदन मोहन संगीत निर्देशक थे जबकि गीतकार राजिंदर कृष्ण ने इस फिल्म के गीत लिखे थे।
लाट साहब (1967 फ़िल्म)
लाट साहब 1967 में बनी हिन्दी भाषा की फिल्म है।
बलिदान (1985 फ़िल्म)
बलिदान 1985 में बनी हिन्दी भाषा की फ़िल्म है।
बादल (1985 फ़िल्म)
बादल 1985 में बनी हिन्दी भाषा की फ़िल्म है।
हिम्मत और मेहनत (1987 फ़िल्म)
हिम्मत और मेहनत 1987 में बनी हिन्दी भाषा की फिल्म है।
निशाना (1980 फ़िल्म)
निशाना 1980 में बनी हिन्दी भाषा की फ़िल्म है।
कहानी :-
एक शिकारी के बेटे राजा ( जितेंद्र कपूर ) को एक अमीर आदमी की बेटी कविता (पूनम ढिल्लो ) से प्यार हो जाता है। राजा के पिता की पृष्ठभूमि के कारण कविता के पिता उनकी शादी का विरोध करते हैं।
तेरी मेहरबानियाँ
तेरी मेहरबानियाँ 1985 में बनी हिन्दी भाषा की फ़िल्म है। के सी बोकाड़िया निर्मित इस फिल्म में जैकी श्रॉफ और पूनम ढिल्लों के साथ ब्राउनी नाम का कुत्ता मुख्य किरदार निभाते हैं।
राम (जैकी श्रॉफ) एक ईमानदार युवा व्यक्ति है। एक दिन उसके गलती के कारण उसके मोटरसाइकिल से एक कुत्ते के पिल्ले को चोट लग जाती है। वो उसे पशु चिकित्सक के पास ले जाता है। फिर उसे अपने साथ रखता है और मोती नाम देता है। एक दिन, राम और उसका कुत्ता मोती शक्तिशाली और भ्रष्ट ठाकुर विजय सिंह (अमरीश पुरी) के गाँव में पहुँचते हैं। वहाँ उसका वाहन खराब हो जाता है और वह खूबसूरत बिजली (पूनम ढिल्लों) से मिलता है। दोनों बाद में एक-दूसरे से प्यार करने लगते हैं। ठाकुर विजय सिंह के आदमी, विशेष रूप से मुनीम बनवारीलाल (असरानी) और सरदारी (सदाशिव अमरापुरकर) ने गाँव के गरीब लोगों का फायदा उठाया है। हालाँकि, राम जल्द ही ग्रामीणों के लिए आवाज उठाता है। इस बीच, ठाकुर की आँखें बिजली पर हैं। उसके पास 2 दास भी हैं: शारदा देवी (स्वप्ना) नामक एक विधवा और गोपी (राज किरन) जो मूक है। सरदारी और मुनीम की राम के साथ भिड़ंत होती है, पर राम उनकी पिटाई कर देता है। बाद में वो शारदा और गोपी की मदद करता है और उन्हें शादी करने के लिए प्रोत्साहित करता है।
एक दिन, राम को किसी काम से शहर जाना पड़ता है, पर वो जाने से पहले मोती को बिजली की रक्षा करने को कहता है। लेकिन बिजली कुत्ते को ताला लगा के बंद कर देती है। सरदारी और मुनीम के साथ ठाकुर विजय सिंह आता है और बिजली से बलात्कार करने की कोशिश करता है। अपनी इज्जत बचाने के लिए वो अपने आप को चाकू मार कर ख़ुदकुशी कर लेती है। उसकी मौत के बाद उसके पिता (सत्येन कप्पू) अवसाद में चले जाते हैं। बिजली को बचाने में नाकाम रहने के कारण राम को मोती पर गुस्सा आ जाता है, जब वो उसे पीट रहा होता है, तो शारदा और गोपी आ जाते हैं और उसे रोक कर बताते हैं कि बिजली ने मोती को ताला लगा कर बंद कर दिया था। वो ठाकुर से बदला लेने के लिए निकल पड़ता है, पर ठाकुर और उसके साथी मिल कर उसे मार देते हैं। ठाकुर इस हत्या का आरोप गोपी पर लगा देता है और पुलिस उसे गिरफ्तार कर जेल में डाल देती है।
बिजली की मृत्यु के बाद, ठाकुर अब शारदा पर अपनी गंदी नजर रखता है और उसका अपहरण कर लेता है। हालाँकि, मोती जिसने अपने मालिक की क्रूर हत्या देखी थी, अपने मालिक की हत्या से पहले की हर घटना को याद किया और अपने मालिक के हत्यारों से बदला लिया। अंततः कुत्ते ने राम की हत्या का बदला लेने के मिशन में प्रत्येक हत्यारे को मार दिया - पहले सरदारी, फिर मुनीम और आखिरकार ठाकुर। उसे गोपी (जो पुलिस से बच निकलता है) द्वारा सहायता प्राप्त होती है और उसके साथ वह ठाकुर के झुंड से शारदा को बचाता है।
एक चादर मैली सी (1986 फ़िल्म)
एक चादर मैली सी 1986 में बनी हिन्दी भाषा की फिल्म है।
कुरबानी रंग लायेगी (1991 फ़िल्म)
कुरबानी रंग लायेगी 1991 में बनी हिन्दी भाषा की फिल्म है।
महानता
महानता 1997 में बनी हिन्दी भाषा की एक्शन फिल्म है। इसका निर्माण अयूब ख़ान द्वारा किया गया है। मुख्य भूमिका में जीतेन्द्र, संजय दत्त, माधुरी दीक्षित हैं।
छोटा विजय अपने चाचा (जो मुंबई में पुलिस इंस्पेक्टर हैं) के साथ छोटे खूबसूरत शहर में एक अच्छी जिंदगी बिताते रहता है। राज उसका बहुत ही करीबी दोस्त रहता है। जब वे दोनों जवान हो जाते हैं, विजय (जितेन्द्र) की शादी हो जाती है और राज भी शांति से शादी कर लेता है। अपने चाचा के कहने पर विजय अपना तबादला मुंबई में करा लेता है। वो वहाँ का पुलिस कमिश्नर बन जाता है। राज, शांति और राज का भाई, संजय (संजय दत्त), सभी मुंबई में विजय के साथ रहने लगते हैं। संजय को जेनी (माधुरी दीक्षित) से प्यार हो जाता है। वहीं महेश (तेज सप्रू) किसी भी कीमत पर जेनी से शादी करना चाहते रहता है। महेश एक बहुत ही अमीर व्यापारी, केदार (अमरीश पुरी) का एक लौता बेटा है, और अपने बेटे के लिए वो एडवर्ड (सत्येन कप्पू) को मना लेता है। जेनी और महेश की शादी तय हो जाती है। तय तारीख की रात को संजय को विजय गिरफ्तार कर लेता है और अगले दिन उसे छोड़ दिया जाता है। जब वो वापस अपने घर जाता है तो उसका पता चलता है कि उसके भैया और भाभी की हत्या हो चुकी है। संजय कसम खाता है कि वो अपने भैया और भाभी की मौत का बदला लेगा और ये भी जानने की वो कोशिश करता है कि विजय ने शादी की रात को उसे गिरफ्तार क्यों किया था।
देशवासी (1989 फ़िल्म)
देशवासी 1989 में बनी हिन्दी भाषा की फिल्म है।
मेघा (फ़िल्म)
मेघा 1996 में बनी हिन्दी भाषा की फिल्म है। मोहनजी प्रसाद द्वारा निर्देशित इस फिल्म में शम्मी कपूर, राहुल रॉय और करिश्मा कपूर मुख्य भूमिकाओं में हैं।
सुंदर कॉलेज छात्रा मेघा (करिश्मा कपूर) के तीन प्रशंसक है जो उसके साथ जिंदगी बिताना चाहते हैं। पहला आकाश (राहुल रॉय) है, जो उसके साथ प्यार करता है और उसके लिए कुछ भी करेगा; विनोद (मोहनीश बहल), जो भी उसके साथ प्यार करता है, और किसी भी कीमत पर उसे पाके और उससे शादी करना चाहता है; और आखिरकार प्रकाश (रॉनित रॉय) जो उसे गुप्त रूप से पसंद करता है, और उसे खुश करने और उसकी रक्षा करने के लिए कुछ भी करेगा।
जबकि प्रकाश अकेले रहता है, आकाश अमीर उद्योगपति भानु प्रताप का पुत्र है, जो अपने बेटे को किसी मध्यम वर्ग के परिवार से शादी करने नहीं देगा; जबकि विनोद कल्पना से परे अमीर है, और इस संपत्ति का उपयोग करके जो वह कुछ भी चुनता है उसे पाने में सक्षम है। मेघा को यह तय करना है कि वह अपनी जिंदगी किसके साथ बिताना चाहती है। मेघा केवल आकाश के प्यार को स्वीकार करती है और यह पुष्टि करती है कि वह केवल उससे शादी करेगी। लेकिन यह विवाह मेघा के भाई शंकर को स्वीकार्य नहीं है क्योंकि उसके और आकाश के कारोबारी पिता भानु प्रताप (शम्मी कपूर) के बीच व्यक्तिगत संघर्ष है।
जागृति (1992 फ़िल्म)
जागृति सुरेश कृष्णा द्वारा निर्देशित 1992 में बनी हिन्दी भाषा की फिल्म है। मुख्य भूमिका में सलमान खान और करिश्मा कपूर हैं।
विशाल (पंकज धीर) एक सम्मानजनक और ईमानदार अधिकारी है। एक दिन विशाल का अपहरण कर लिया जाता है और उसके छोटे भाई जुगनू (सलमान खान) की उपस्थिति में मार दिया जाता है। जुगनू गायब हो जाता है और उसे मृत माना जाता है। हकीकत में, उसे जंगल में रहने वाले लोग द्वारा अपना लिया जाता है, जहां उनका सरदार (पुनीत इस्सर) उसे प्रशिक्षित करता है। ईमानदार और मेहनती गांधीवादी रघुनाथ इस स्थिति को देखकर बहुत नाराज हो जाते हैं, और मुख्यमंत्री ओमजी से कदम उठाने की मांग करते हैं। जब ओमजी इस बारे में पूछताछ करने का प्रयास करता है, तो उसके बेटे को अस्पतालों में नकली ग्लूकोज बेचने में फँसा दिया जाता है, जिसके कारण कई मौतें हुईं हैं। कार्य करने के लिए शक्तिहीन होकर, ओमजी हिचकता है, और नतीजतन रघुनाथ की हत्या कर दी जाती है। उसके बाद, जुगनू लौटता है, जो अपने भाई की मृत्यु का बदला लेना का इच्छुक है।
संगीत आनंद-मिलिंद द्वारा दिया गया है और बोल समीर द्वारा लिखें गए हैं।
प्रेम शक्ति
प्रेम शक्ति 1994 में बनी हिन्दी भाषा की फिल्म है। इसमें करिश्मा कपूर, गोविंदा और कादर ख़ान मुख्य अभिनेता है। अन्य कलाकारों में शक्ति कपूर, रजा मुराद, पुनीत इस्सर और नितीश भारद्वाज शामिल हैं। फिल्म औसत रही थी।
गंगवा (गोविंदा) और गौरी (करिश्मा कपूर) प्यार में हैं, लेकिन उन युवा प्रेमियों को शादी करने की अनुमति नहीं मिलती है। एक रात वे भाग जाते हैं और खुद को एक दुष्ट ऋषि (पुनीत इस्सर) की गुफा में पाते हैं। वो नागराज (नितीश भारद्वाज) को एक मणि देने के लिए मजबूर करने की कोशिश कर रहा है। जिससे उसे अमर होने के लिये अमृत बनाने में जरूरत पड़ेगी। यह घटना केवल पूर्णिमा की इस रात को हो सकती है। यह दिन केवल पच्चीस वर्ष में ही आता है। युवा प्रेमी जोड़ा साँप की रक्षा करते हैं और ऋषि की योजना को ध्वस्त करते हैं। क्रोधित ऋषि गौरी को एक पत्थर में बदल देता है और सदमे का सामना करने में असमर्थ, गंगवा मर जाता है। लेकिन जादुई साँप यह घोषणा करता है कि गंगवा का पुनर्जन्म होगा, गौरी के लिए दिल में प्यार के साथ और पच्चीस साल बाद वे एक दूसरे से फिर से मिलेंगे।
25 साल बाद गंगवा का कृष्णा के रूप में फिर से जन्म होता है और अपनी मां के साथ एक गरीब जीवनशैली जीता है। वह चाहती हैं कि वह पिंकी से शादी करे, लेकिन कृष्णा खुद को पहले स्थापित करना चाहते है। उसे एक पुतला निर्माता के साथ नौकरी मिलती है, और वो नागराज की मदद से, गौरी जैसा जीवित पुतला बनाता है। उस का नियोक्ता रोमियो को इस पुतले को बेच देता है, जो केवलचंद द्वारा संचालित एक विभाग की दुकान का कर्मचारी है। कृष्णा इस दुकान में सिर्फ पुतले के पास रहने के लिए रोजगार लेता है। वो पुतला केवल तब ही जीवित होता है जब वह उसके साथ अकेला होता है। वो पुतला खुद को करिश्मा कहता है। कृष्णा को पता नहीं है कि अगली पूर्णिमा पर, उसके प्यारे को फिर से वही बदला लेने वाले तांत्रिक द्वारा पत्थर में बदल दिया जाएगा। उसके नियंत्रण में ना केवल नागराज होगा, बल्कि वह यह भी सुनिश्चित करेगा कि कृष्णा जीवित नहीं रहे।
कृष्णा (1996 फ़िल्म)
कॄष्णा 1996 में बनी दीपक शिवदसानी द्वारा निर्देशित हिन्दी भाषा की एक्शन फ़िल्म है। सुनील शेट्टी, करिश्मा कपूर, ओम पुरी, शक्ति कपूर, टीनू आनंद और कुलभूषण खरबंदा मुख्य कलाकार हैं। फिल्म बॉक्स ऑफिस पर मामूली सफलता थी। फिल्म का संगीत "झांझरिया" जैसे हिट गाने के साथ भी लोकप्रिय था।
कृष्णा (सुनील शेट्टी) अपराध की दुनिया में एक नया नाम है। उसके कारनामे राजा (शक्ति कपूर) का ध्यान आकर्षित करते हैं जो एक मृत अंडरवर्ल्ड डॉन का उत्तराधिकारी हैं। एक और डॉन भुजंग राव, उर्फ भाउ (मोहन जोशी) की दया पर राजा को छोड़ दिया जाता है। राजा भुजंग और उसके रवैये से चिढ़ता है और कृष्णा के आगे हाथ बढ़ाता है। जो प्रस्ताव को स्वीकार करता है। इस बीच, एक क्लब नर्तक रश्मि (करिश्मा कपूर) अपने प्रेमी सुनील की मृत्यु पर शोक कर रही है। सुनील एक पायलट था और कृष्णा के जैसे दिखता था। वह अपने प्रशिक्षण सत्र के दौरान मर गया था। रश्मि इस बात पर विश्वास करती है कि सुनील वापस आएगा।
साजन चले ससुराल
साजन चले ससुराल डेविड धवन द्वारा निर्देशित 1996 में बनी हिन्दी भाषा की कॉमेडी फ़िल्म है। गोविन्दा, करिश्मा कपूर, तबु, कादर ख़ान और सतीश कौशिक मुख्य कलाकार हैं। यह तेलुगू फिल्म "आलारी मोगुडू" की रीमेक है जिसमें मोहन बाबू और रम्या कृष्णन थे। यह 1996 की सबसे ज्यादा कमाई करने वाली फिल्मों में से एक थी।
श्यामसुन्दर (गोविन्दा) सीधा-सच्चा ग्रामीण है जो संगीत में बहुत रुचि रखता है। वह शहर की यात्रा करता है जहाँ वो दक्षिण भारतीय तबला वादक मुथुस्वामी (सतीश कौशिक) के साथ दोस्त बनता है। टीआईपीएस कैसेट कंपनी के अध्यक्ष, खुराना (कादर ख़ान) उसकी संगीत क्षमताओं से प्रभावित हैं और उसे उच्च पद पर पदोन्नति करते हैं। जब वह गाँव में अपना कर्ज चुकाने के लिए वापस जाता है, तो उसे अपनी पत्नी पूजा (करिश्मा कपूर) की मौत की दुखद खबर मिलती है। वह बाढ़ में मर गई है। उसके बाद वह खुराना की बेटी दिव्या (तबु) से शादी करता है। जब खुराना का दिल का दौरा पड़ता है, श्यामसुन्दर को अस्पताल में उसकी "अनुमानित मृत" पत्नी पूजा मिलती है। उसके बाद उसे अपनी दोनों पत्नियों को बेवकूफ बनाना पड़ता है, यह सुनिश्चित करने के लिए कि पूजा और दिव्या को पता नहीं चले कि उसने दोनों से विवाह किया है। भले ही इसमें दो दोहरा जीवन शामिल हो।
हीर राँझा (1992 फ़िल्म)
हीर राँझा 1992 में बनी हिन्दी भाषा की फिल्म है।
पापी देवता
पापी देवता हर्मेश मल्होत्रा द्वारा निर्देशित 1995 में बनी हिन्दी भाषा की फिल्म है। इसका कहानी लेखन राही मासूम रज़ा ने किया है जबकि धर्मेन्द्र, जितेन्द्र, जयाप्रदा और माधुरी दीक्षित मुख्य भूमिकाओं में है।
बेहतर रोजगार संभावनाओं की तलाश में, राम कुमार सिंह (जितेन्द्र) इलाहाबाद छोड़ता है और ट्रेन द्वारा बम्बई में पहुँचता है। आगमन पर, उसके बटुए और कपड़े चुराए जाते हैं और उसका पुलिस कॉन्स्टेबल द्वारा पीछा किया जाता है। वह किसी तरह रेलवे स्टेशन से बाहर निकलने का प्रबंधन करता है। वह दयालु रहीम खान (धर्मेन्द्र) की टैक्सी में आश्रय लेता है, जो उसे घर ले जाता है, उसे भोजन देता है, आश्रय देता है, साथ ही एक टैक्सी भी ताकि वह नौकरी की तलाश करते समय पैसे कमा सकें। रहीम और राम दोनों करीबी दोस्त बन जाते हैं। अपने पहले दिन टैक्सी चलाते समय, राम रेशमा से मिलता है, जो मिथिबाई कॉलेज में पढ़ती है और दोनों एक दूसरे के साथ प्यार करने लगते हैं। जब राम को अच्छे पैसे मिलने वाली नौकरी प्राप्त होती है, तो चीजें बेहतरी के लिये बदलती हैं। वह अपनी टैक्सी ड्राइविंग के साथ ही रहीम के साथ रहना छोड़ता है और अपने घर में जाता है। राम को पता नहीं है कि रहीम एक अंडरवर्ल्ड डॉन, रतन सेठ (अमरीश पुरी) के लिए काम करता है, और निरंजन दास नाम के एक आदमी को भी मार चुका है। रहीम को भी पता नहीं है कि राम वास्तव में पुलिस उपायुक्त है, जो निरंजन दास की हत्या के लिये राम पर संदेह करता है। क्या होता है जब रहीम राम की असली पहचान के बारे में पता लगाता है; और जब राम रहीम को यह महसूस किए बिना गिरफ्तार करेगा है कि रेशमा रहीम की बहन है; साथ ही साथ इस गिरफ्तारी का प्रभाव दोस्ती पर क्या होगा।फिल्म का संगीत लक्ष्मीकांत प्यारेलाल ने दिया और गानों के बोल आनंद बख्शी ने लिखे हैं।
तहलका (1992 फ़िल्म)
तहलका 1992 में बनी हिन्दी भाषा की फिल्म है।
मस्त कलंदर (1991 फ़िल्म)
मस्त कलंदर 1991 में बनी हिन्दी भाषा की फिल्म है।
कसम कानून की (1977 फ़िल्म)
कसम कानून की 1977 में बनी हिन्दी भाषा की फिल्म है।
सावित्री एवं सत्यवान
सावित्री और सत्यवान की कथा सबसे पहले महाभारत के वनपर्व में मिलती है। जब युधिष्ठिर मारकण्डेय ऋषि से पूछ्ते हैं कि क्या कभी कोई और स्त्री थी जिसने द्रौपदी जितना भक्ति प्रदर्शित की?
सावित्री प्रसिद्ध तत्त्‍‌वज्ञानी राजर्षि अश्वपति की एकमात्र कन्या थी। अपने वर की खोज में जाते समय उसने निर्वासित और वनवासी राजा द्युमत्सेन के पुत्र सत्यवान् को पतिरूप में स्वीकार कर लिया। जब देवर्षि नारद ने उनसे कहा कि सत्यवान की आयु केवल एक वर्ष की ही शेष है तो सावित्री ने बडी दृढता के साथ कहा- जो कुछ होना था सो तो हो चुका। माता-पिता ने भी बहुत समझाया, परन्तु सती अपने धर्म से नहीं डिगी!
सावित्री का सत्यवान् के साथ विवाह हो गया। सत्यवान् बडे धर्मात्मा, माता-पिता के भक्त एवं सुशील थे। सावित्री राजमहल छोडकर जंगल की कुटिया में आ गयी। आते ही उसने सारे वस्त्राभूषणों को त्यागकर सास-ससुर और पति जैसे वल्कल के वस्त्र पहनते थे वैसे ही पहन लिये और अपना सारा समय अपने अन्धे सास-ससुर की सेवा में बिताने लगी। सत्यवान् की मृत्यु का दिन निकट आ पहुँचा।
सत्यवान् अगिन्होत्र के लिये जंगल में लकडियाँ काटने जाया करते थे। आज सत्यवान् के महाप्रयाण का दिन है। सावित्री चिन्तित हो रही है। सत्यवान् कुल्हाड़ी उठाकर जंगल की तरफ लकडियाँ काटने चले। सावित्री ने भी साथ चलने के लिये अत्यन्त आग्रह किया। सत्यवान् की स्वीकृति पाकर और सास-ससुर से आज्ञा लेकर सावित्री भी पति के साथ वन में गयी। सत्यवान लकडियाँ काटने वृक्षपर चढे, परन्तु तुरंत ही उन्हें चक्कर आने लगा और वे कुल्हाडी फेंककर नीचे उतर आये। पति का सिर अपनी गोद में रखकर सावित्री उन्हें अपने आंचल से हवा करने लगी।
थोडी देर में ही उसने भैंसे पर चढे हुए, काले रंग के सुन्दर अंगोंवाले, हाथ में फाँसी की डोरी लिये हुए, सूर्य के समान तेजवाले एक भयंकर देव-पुरुष को देखा। उसने सत्यवान् के शरीर से फाँसी की डोरी में बँधे हुए अँगूठे के बराबर पुरुष को बलपूर्वक खींच लिया। सावित्री ने अत्यन्त व्याकुल होकर आर्त स्वर में पूछा- हे देव! आप कौन हैं और मेरे इन हृदयधन को कहाँ ले जा रहे हैं? उस पुरुष ने उत्तर दिया- हे तपस्विनी! तुम पतिव्रता हो, अत: मैं तुम्हें बताता हूँ कि मैं यम हूँ और आज तुम्हारे पति सत्यवान् की आयु क्षीण हो गयी है, अत: मैं उसे बाँधकर ले जा रहा हूँ। तुम्हारे सतीत्व के तेज के सामने मेरे दूत नहीं आ सके, इसलिये मैं स्वयं आया हूँ। यह कहकर यमराज दक्षिण दिशा की तरफ चल पडे।
सावित्री भी यम के पीछे-पीछे जाने लगी। यम ने बहुत मना किया। सावित्री ने कहा- जहाँ मेरे पतिदेव जाते हैं वहाँ मुझे जाना ही चाहिये। यह सनातन धर्म है। यम बार-बार मना करते रहे, परन्तु सावित्री पीछे-पीछे चलती गयी। उसकी इस दृढ निष्ठा और पातिव्रतधर्म से प्रसन्न होकर यम ने एक-एक करके वररूप में सावित्री के अन्धे सास-ससुर को आँखें दीं, खोया हुआ राज्य दिया, उसके पिता को सौ पुत्र दिये और सावित्री को लौट जाने को कहा। परन्तु सावित्री के प्राण तो यमराज लिये जा रहे थे, वह लौटती कैसे? यमराज ने फिर कहा कि सत्यवान् को छोडकर चाहे जो माँग लो, सावित्री ने कहा-यदि आप प्रसन्न हैं तो मुझे सत्यवान् से सौ पुत्र प्रदान करें। यम ने बिना ही सोचे प्रसन्न मन से तथास्तु कह दिया। वचनबद्ध यमराज आगे बढे। सावित्री ने कहा- मेरे पति को आप लिये जा रहे हैं और मुझे सौ पुत्रों का वर दिये जा रहे हैं। यह कैसे सम्भव है? मैं पति के बिना सुख, स्वर्ग और लक्ष्मी, किसी की भी कामना नहीं करती। बिना पति मैं जिना भी नहीं चाहती।
वचनबद्ध यमराज ने सत्यवान् के सूक्ष्म शरीर को पाशमुक्त करके सावित्री को लौटा दिया और सत्यवान् को चार सौ वर्ष की नवीन आयु प्रदान की।
त्रिभुजों के हल
त्रिकोणमिति में 'त्रिभुज का हल' का मतलब त्रिभुज के सभी तीन कोण तथा तीन भुजाओं की लम्बाई ज्ञात करना है। इस समस्या में कुछ जानकारी दी होती है और शेष की गणना करनी होती है। नीचे कुछ प्रमुख स्थितियाँ दी गयीं है (S = Side (भुजा); A = Angle (कोण) -नीचे दिए गए चित्रों में नीले रंग से लिखी भुजाएँ या कोण ज्ञात हैं जबकि लाल रंग में लिखी चीजें अज्ञात हैं।
यदि त्रिभुज की तीनों भुजाएँ "a", "b" तथा "c" हों तो, यदि β न्यूनकोण हो तथा b < c, तो एक दूसरा हल भी प्राप्त होगा-उपरोक्त सूत्रों से स्पष्ट है कि a का मान वास्तविक तभी होगा जब
अन्यथा त्रिभुज का हल सम्भव नहीं होगा। त्रिभुजों का हल अत्यन्त उपयोगी है। त्रिकोणीय सर्वेक्षण में इसका बहुत अधिक उपयोग होता है। इसके अलावा उँचाई और दूरी के सवालों के हल के लिये इसका उपयोग होता है।
अमेरिकी इंडियन आरक्षित क्षेत्र
अमेरिकी इंडियन आरक्षित क्षेत्र (अंग्रेज़ी: American Indian Reservation, अमेरिकन इंडियन रॅज़र्वेशन) संयुक्त राज्य अमेरिका में ऐसा इलाक़ा होता है जिसका प्रशासन कोई मूल अमेरिकी आदिवासी क़बीला अमेरिकी सरकार के गृह मंत्रालय के आदिवासी मामलों के विभाग की निगरानी में करता है। अमेरिका में ३१० ऐसे आरक्षित क्षेत्र हैं। अमेरिका में ५५० से अधिक पंजीकृत आदिवासी क़बीले है और इनमें से कुछ ही के पास ऐसे क्षेत्र हैं, हालाँकि कुछ के पास एक से ज़्यादा आरक्षित क्षेत्र है।
इन सारे क्षेत्रों का कुल क्षेत्रफल ५.५७ करोड़ एकड़ (२,२५,४१० वर्ग किमी) है, जो अमेरिका के पूरे रक़बे का २.३% है। ये क्षेत्र अमेरिका के पश्चिमी भाग में अधिक मिलते हैं।
पर्यावरण (रक्षा) अधिनियम 1986
मानव पर्यावरण की रक्षा और सुधार करने एवं पेड़-पौधे और सम्‍पत्ति का छोड़कर मानव जाति को आपदा से बचाने के लिए ईपीए पारित किया गया, यह केन्‍द्र सरकार का पर्यावरणीय गुणवत्ता की रक्षा करने और सुधारने, सभी स्रोतों से प्रदूषण नियंत्रण का नियंत्रण और कम करने और पर्यावरणीय आधार पर किसी औद्योगिक सुविधा की स्‍थापना करना/संचालन करना निषेध या प्रतिबंधित करने का अधिकार देता है।
ईपीए की संभावना व्‍यापक है पर्यावरण की परिभाषा में जल, वायु, भूमि और जल, वायु, भूमि और मानव जाति के और अन्‍य जीवित जीव-जन्‍तु वनस्‍पति, सूक्ष्‍म जीव एवं सम्‍पत्ति के बीच मौजूद परस्‍पर संबंध शामिल है। कानून आपदा जनक अपशिष्‍ट आपदाजनक अपशिष्‍ट प्रबंधन और प्रचालनों संबंधी भी नियम लागू करता है। अधिनियम में संचालकों, प्राधिकृत करने की परिस्थितियां, निपटान स्‍थलों की स्थितियां, आपदाजनक अपशिष्‍ट आयात करने के नियमों, दुर्घटनाओं की सूचना देना, पैकेजिंग और लेबलिंग अपेक्षाएं और संभावित संचालकों के लिए अपील करने की प्रक्रिया जिन्‍हें प्राधिकृत नहीं किया गया है, को भी पारिभाषित किया गया है। नियमों के विनिर्माण आपदाजनक और नशीले रसायनों का भण्‍डारण और आयात सूक्ष्‍म जीवों, प्रजनन रूप से इंजीनियरिंग जीवों या सेलों पर लागू किया गया है।
https://web.archive.org/web/20071110004620/http://coe.mse.ac.in/envprotact.htm
उपरिस्तर प्रभाव
जब किसी चालक में प्रत्यावर्ती धारा बहती है तो चालक के परिच्छेद (cross-setion) में धारा घनत्व समान नहीं होता बल्कि चालक के केन्द्रीय भाग में कम और बाहरू भाग में अधिक होता है। इस प्रभाव को उपरिस्तर प्रभाव (Skin effect) कहते हैं। दूसरे शब्दों में, विद्युत धारा मुख्यतः 'चालक की त्वचा' ("skin") में बहती है। इस प्रभाव के कारण चालकों का प्रभावी प्रतिरोध अधिक आवृत्तियों पर अधिक होता है। उपरिस्तर प्रभाव,भंवर धारा के कारण होती है। 60 हर्ट्ज पर ताँबा में उपरिस्तर गहराई (skin depth) लगभग 8.5 मिमी होती है। अधिक आवृत्ति पर प्रतिरोध के बढ़ने को रोकने के लिये विशेष रूप से बुने हुए लिट्ज तार (litz wire) प्रयोग किये जाते हैं। चूंकि अधिक क्षेत्रफल वाले चालकों के आन्तरिक भाग में बहुत कम धारा प्रवाहित होती है, ट्यूब के आकार के चालक (जैसे पाइप आदि) का प्रयोग करने से चालक का वजन और मूल्य कम रखा जा सकता है। by kcraj boss
‍कारख़ाना अधिनियम १९४८
फैक्‍टरी अधिनियम, 1948 मुख्‍य विधान है जिसका अधिनियम फैक्‍टरियों में कार्य परिस्थितियों को विनियमित करने के लिए किया गया है।
(i) जहां दस या अधिक कामगार कार्य कर रहे हैं या पहले बारह माह के किसी भी दिन से कार्य कर रहे थे और जिसके किसी भी भाग में विद्युत की सहायता से विनिर्माण का कार्य किया जा रहा है या साधारणत: किया जाता है; अथवा  (ii) जहां बीस या अधिक कामगार कार्य कर रहे हैं या पहले बारह माहों के किसी भी दिन कार्य कर रहे थे और उसके किसी भाग में विद्युत की सहायता के बगैर विनिर्माण की प्रक्रिया की जा रही है या साधारण रूप से ऐसी प्रक्रिया की जाती है परन्‍तु इसमें खान शामिल नहीं है यह खान अधिनियम‍, 1952 के संचालन के अंतर्गत आता है; या चल यूनिट जो केन्‍द्र के सशस्‍त्र बलों, रेलवे द्वारा संचालित शेड या होटल रेस्‍तरां या खाने की जगह।
अधिनियम श्रम और रोजगार मंत्रालय द्वारा इसके फैक्‍टरी परामर्श सेवा एवं श्रम संस्‍थान महानिदेशालय (डी जी एफ ए एस एल आई) के जरिए प्रशासित होता है और राज्‍य सरकारों के द्वारा अपने फैक्‍टरी निरीक्षणालय के माध्‍यम से प्रशासित होता है। डी जी एफ ए एस एल आई फैक्‍टरियों और गोदी में व्‍यावसायिक सुरक्षा एवं स्‍वास्‍थ्‍य राष्‍ट्रीय नीतियां तैयार करने में मंत्रालय के लिए तकनीकी कार्य करता है।
https://web.archive.org/web/20090728051659/http://indiacode.nic.in/rspaging.asp?tfnm=194863
बागान श्रम अधिनियम, 1951
बागान श्रम अधिनियम, 1951 बागान श्रमिकों के कल्‍याण की व्‍यवस्‍था करता है और बागानों में कार्य परिस्थितियों को विनियमित करता है। अधिनियम के अनुसार बागान शब्‍द का अर्थ है कोई भी बागान, जिसके लिए यह अधिनियम चाहे पूर्ण रूप से या आंशिक रूप से प्रयोज्‍य होता है और इसमें कार्यालय, अस्‍पताल, दवाखाना, स्‍कूल और अन्‍य कोई परिसर ऐसे बागानों में संबंधित किसी प्रयोजन के लिए प्रयुक्‍त होता है, शामिल हैं परन्‍तु इसमें परिसर में कोई फैक्‍टरी शामिल नहीं होती है, जिसके लिए फैक्‍टरी अधिनियम 1948 के प्रावधान प्रयोज्‍य होते हैं।
यह अधिनियम श्रम मंत्रालय द्वारा अपने औद्योगिक सम्‍पर्क प्रभाग के माध्‍यम से प्रशासित होता है। प्रभाग का संबंध विवादों के निपटान और औद्योगिक संबंध से संबंधित श्रम कानूनों में संशोधन करन के लिए संस्‍थागत ढांचा सुधारने से है। यह सुनिश्चित करने के लिए कि देश को स्थिर, सम्‍मानित और सक्षम कार्य बल जो शोषण मुक्‍त हो और उच्‍च स्‍तरीय प्रतिफल देने में सक्षम हो, दिलाने के प्रयास में केन्‍द्रीय औद्योगिक संबंध तंत्र के निकट समन्‍वयन में कार्य करता है|
https://web.archive.org/web/20140728023645/http://indiacode.nic.in/rspaging.asp?tfnm=195235
ताम्र ह्रास
विद्युत इंजीनियरी में ताम्र ह्रास (Copper loss) उस शक्ति क्षय को कहते हैं जो ट्रांसफॉर्मर एवं अन्य विद्युत मशीनों के चालकों में धारा के बहने के कारण उष्मा के रूप में क्षय होती रहती है। यह अवांछनीय है।
केंद्रक (ज्यामितीय)
ज्यामिति में किसी समतल आकृति का केन्द्रक (centroid, geometric center, या barycenter) वह बिंदु है जिससे जाने वाली प्रत्येक रेखा उस आकृति को दो सामान आघूर्ण (moment) वाले दो भागों में विभक्त करती है। (आघूर्ण, उस रेखा के सापेक्ष लिए गए हों)। त्रिभुज की माध्यिकाओं का कटान बिंदु ही उस त्रिभुज का केन्द्रक होता है।
त्रिपुरासुर
त्रिपुरासुर (= त्रिपुर + असुर), तरकाक्ष, कमलाक्ष और विद्युन्माली नामक तीन (असुर) भाई थे। वे तारकासुर के पुत्र थे।
तारकासुर के तीनों पुत्रों ने घोर तप किया। ब्रह्मा ने उन्हें तीन अलग-अलग नगर बसाने का वरदान दिया। वरदान पाकर तीनों ने मय दानव से अपने लिये क्रम से सोने, चाँदी ओर लोहे के तीन नगर बनवाए। ये ही तीन नगर 'पुर' या 'त्रिपुर' कहलाए। ब्रह्मा ने यह भी कहा था कि सहस्रों वर्षों के बाद ये तीनों नगर एक में मिल जायँगे और तब जो एक बाण से ही तीनों पुरों को नष्ट कर सकेगा, वही तीनों भाइयों मो मार डालेगा। वरदान पाकर तीनों मनमाना अत्याचार करने लगे। अंत में सहस्रवर्ष बाद तीनों नगरों के मिलने पर देवताओं की प्रार्थना से प्रेरित शिव ने एक बाण से तीनों पुरों को नष्ट किया और तीनों राक्षसों को भी मार डाला। तभी से शिव 'त्रिपुरारि' कहलाए।
आदिनूतन युग
आदिनूतन युग या इयोसीन युग (Eocene epoch) पृथ्वी के भूवैज्ञानिक इतिहास का एक भूवैज्ञानिक युग है जो आज से लगभग 5.6 करोड़ वर्ष पहले आरम्भ हुआ और 3.39 करोड़ वर्ष पहले तक चला। यह पेलियोजीन कल्प (Paleogene) का भाग था। इस से पहले पेलियोसीन युग (Paleocene) था और इसके बाद ओलिगोसीन युग (Oligocene), शुरु हुआ।
चाकमय कल्प (Cretaceous Period) के अपराह्न में समस्त पृथ्वी पर समुद्री अतिक्रमण और भूसंचलन के फलस्वरूप पृथ्वी की समाकृति में अनेकानेक परिवर्तन हुए। जीव एवं वनस्पति जगत्‌ में भी अत्यधिक परिवर्तन हुए। खटीयुग के जीव एमोन्वायड्स, रेंगनेवाले जीव प्राय: लुप्त हो गए और उसके और उनके स्थान पर नए जीवों का प्रादुर्भाव हुआ। इस नवीन युग के अरीढ़धारियों में फोरामिनिफेरा और रीढ़धारियों में स्तनधारी वर्ग के जीवों का स्थान विशेष है।
आदिनूतन युग तृतीय काल का सर्वप्रथम युग है। इसका समय आज से लगभग छह करोड़ वर्ष पहले माना जाता है। इस युग के निचले भाग को पुरानूतनयुग (Palaeocene Period) कहते हैं, यद्यपि यह वर्गीकरण सारे संसार के स्तर-शैल-विज्ञान में नहीं माना जाता।
कई दृष्टियों से इस युग का भारतीय स्तर-शैल-विज्ञान में विशेष स्थान है। भारत की आधुनिक समाकृति और तटीय सीमाएँ इसी युग में निर्धारित हुई। उत्तर में टेयोज़ सागर के प्रत्यावर्तन के साथ हिमालय पर्वतमाला के अन्तर्गत प्रथम भूसंचलन भी इसी काल में हुए तथा परिणामस्वरूप अनेक स्थानों पर आग्नेय उद्गार हुए। दक्षिणी भारत का क्षारीय लावा, जो डेक्कन ट्रैप (Deccan trap) के नाम से विख्यात है, विशेष रूप से इसके अंतर्गत आता है। इस युग के शैलसमूह संसार के प्राय: सभी बड़े देशों में मिलते हैं। भारत में हिमालय पर्वतमाला की दक्षिणी चोटियों पर, पूर्व से पश्चिम तक हर स्थान पर, इस युग के शैल मिलते हैं यद्यपि सिंध (पाकिस्तान) और असम में इस प्रणाली का विस्तार बहुत अधिक एवं पूर्ण है। ऐसा मत है कि हिमालय की रचना के समय वहाँ स्थित जलसमूह खाड़ियों के रूप में इन दोनों जगहों में फैल गया, जिसके परिणामस्वरूप यहाँ इस युग के निक्षेप पूणतया मिलते हैं। भारत के दक्षिणी प्रायद्वीप में कठियावाड़, कच्छ, गुजरात, राजस्थान और पूर्वी तट पर भी आदिनूतन युग के शैलसमूह स्थित हैं। इस युग के स्तर कालानुसार तीन अवधियों में विभाजित हैं : आदिनूतन या पुरातन, मध्य आदिनूतन एवं ऊपरी आदिनूतन अवधि : इन अवधियों में भारत के विभिन्न स्थानों पर विभिन्न प्रकार के निक्षेप बने, जो स्थानीय नामों से विख्यात हैं। इन शैलसमूहों का कालबिभाजन एवं काल-प्रकरण-समतुल्यता आगे सारणी में दिखाई है।
इस प्रणाली के शैलसमूहों में कोयला एवं तेल के मिलने से इनका विशेष आर्थिक महत्व है। इन खनिजों के अतिरिक्त शैल समूहों का  बॉक्साइट (Bauxite), जिपसम (Gypsum), नमक और चूना पत्थर भी इस युग को शिलाओं में स्थित हैं।
शैल समूहों का काल विभाजन एवं काल-प्रकरण-समतुल्यता
बॉम्बे, बरोडा एण्ड सेंट्रल इंडिया रेलवे
बॉम्बे, बरोडा एण्ड सेंट्रल इंडिया रेलवे (बीबी एण्ड सीआई) (अंग्रेजी: Bombay, Baroda and Central India Railway (BB&CI); हिन्दी अनुवाद: बंबई, बड़ौदा और मध्य भारत रेल), मुंबई और वडोदरा के बीच एक रेलवे लाइन के निर्माण कार्य के लिए 1855 में निगमित की गयी एक कंपनी थी। बीबी एण्ड सीआई ने यह काम 1864 में पूरा किया। भारत में पहली उपनगरीय रेल को शुरु करने का श्रेय बीबी एण्ड सीआई को जाता है जब उसने यह सेवा मुंबई के विरार और कोलाबा के बीच 1867 में शुरू की।
मिसिसिप्पी नदी
मिसिसिप्पी नदी (अंग्रेज़ी: Mississippi river, मिसिसिप्पी रिवर) उत्तर अमेरिका के महाद्वीप का सब से बड़ा नदी मंडल है। यह पूरी तरह संयुक्त राज्य अमेरिका के क्षेत्र के भीतर बहती है। इस नदी का स्रोत मिनेसोटा राज्य की इटास्का झील में है जहाँ से यह घुमावों के साथ दक्षिण की ओर चलती है। २,३२० मील (३,७३० किमी) का सफ़र तय करके यह मेक्सिको की खाड़ी में नदीमुख (डॅल्टा) बनाकर विलय हो जाती है। मिसिसिप्पी को बहुत सी उपनदियाँ पानी प्रदान करती हैं और इसका जलसंभर में ३१ अमेरिकी राज्य और दक्षिणी कनाडा का कुछ भूभाग आता हैं। यह नदी विश्व की चौथी सब से लम्बी नदी है और पानी के प्रति-घंटे बहाव की मात्रा में दसवी सब से बड़ी है।
मिसिसिप्पी ने संयुक्त राज्य अमेरिका के इतिहास में बहुत अहम भूमिका निभाई है। मिसिसिप्पी के किनारे मूल अमेरिकी आदिवासी क़बीले १०,००० सालों से रहते थे। बहुत से शिकार-जुगाड़ का जीवन बसर करते थे, लेकिन इनमें से कुछ कृषि आधारित समाजों में भी रहते थे। यूरोपियाई उपनिवेशीकरण के बाद बहुत से यूरोपीय मूल के लोग यहाँ आकर बस गए और ज़्यादातर मूल आदिवासियों को खदेड़ दिया या मार डाला गया। कुछ काल के लिए तो यह महान नदी यूरोपियाई लोगों के यहाँ से आगे पश्चिम में फैलने में बाधा बनी रही लेकिन धीरे-धीरे इस नावी यातायात के लिए प्रयोग किया जाने लगा।
यह नदी अपने बहाव से अपने जलसंभर क्षेत्र में इतनी उपजाऊ मिटटी डालती है के इसे विश्व के सबसे अधिक उपजाऊ क्षेत्रों में गिना जाता है। इस नदी को अमेरिका के पूर्वी और पश्चिमी भागों के बीच की सीमा रेखा माना जाता है। अमेरिकी संस्कृति में किसी वस्तु के बारे में बात करते हुए इस तरह की चीज़ें कहना आम है के "फ़लाना कारख़ाना मिसिसिप्पी से पश्चिम में सब से बड़ा है" या "फ़लाना पर्वत मिसिसिप्पी से पूर्व में सब से ऊंचा है।"
मिसिसिप्पी का नाम एक मूल अमेरिकी आदिवासी भाषा से आता है जिसे आनिश्नाबे या ओजिब्वे कहते हैं। इसमें इस नदी को मिसि-ज़िइबी कहा जाता था, जिसका अर्थ है "महान नदी"। यह नाम फ़्रांसिसी स्रोतों ने बिगाड़कर "मिसिसिप्पी" कर दिया।
समबहुभुज
समबहुभुज (Regular Polygon) ज्यामिति की आकृति है।
तीन या तीन से अधिक समान सरल रेखाओं से बनी बन्द आकृति को समबहुभुज कहते हैं।
मद्रास एण्ड सदर्न महाराटा रेलवे
मद्रास एण्ड सदर्न महाराटा रेलवे, (अंग्रेजी: Madras and Southern Mahratta Railway; हिन्दी अनुवाद: मद्रास और दक्षिणी मराठा रेल), दक्षिण भारत में रेल सेवाओं का संचालन करने वाली एक रेलवे कंपनी थी। 1 जनवरी 1908, को मद्रास रेलवे और सदर्न महाराटा रेलवे के विलय के फलस्वरूप यह कंपनी अस्तित्व में आई थी। प्रारंभ में इसका मुख्यालय मद्रास के रोयापुरम में था, लेकिन बाद में इसे एग्मोर में एक नव निर्मित भवन में स्थानांतरित कर दिया, जिसका उद्घाटन 11 दिसम्बर 1922 को किया गया था। 1 अप्रैल 1944 को इस कंपनी का प्रबंधन सीधे भारत सरकार ने अपने हाथों में ले लिया। 14 अप्रैल 1951 को भारतीय रेल के 16 ज़ोनों (अंचलों) में से दक्षिण रेलवे का गठन मद्रास एण्ड सदर्न महाराटा रेलवे, द साउथ इंडियन रेलवे और मैसूर स्टेट रेलवे नामक कंपनियों का आपस में विलय कर के किया गया।
क्रिस इवांस
क्रिस्टोफर रॉबर्ट "क्रिस" इवांस (जन्म जून 13, 1981) (अंग्रेजी; Christopher Robert Evans) (जन्मतिथि - जून 13, 1981) [1] एक अमेरिकी अभिनेता है। इवान्स को उन्हें सुपरहीरो जैसी भूमिका के लिए लोकप्रिय है, उदाहरण के लिए मार्वल काॅमिक्स के ही मार्वल सिनेमेटिक युनिवर्स के कल्पित नायक कैप्टन अमेरिका और उनसे पहले फ़िल्म फैन्टास्टिक फाॅर में जाॅनी स्टाॅर्म उर्फ द ह्युमैन टाॅर्च की गई भूमिका। अपने कैरियर की शुरुआत वर्ष 2000 टेलीविजन धारावाहिक ऑपोजिट सेक्स से की, फिर 2001 में फ़िल्म का रुख बदलते हुए किशोर काॅमेडी आधारित नाॅट एनादर टीन मूवी से अपना आगाज किया। 2013 में, उनकी अभिनीत विज्ञान-फंतासी एवं एक्शन आधारित फ़िल्म स्नोपिएर्सर के लिए आलोचकों ने काफी प्रशंसा, और 2015 में, ड्रामा प्रधान बिफाॅर वी गो से उन्होंने पहली बतौर निर्देशक की पारी संभाली, जिसमें उन्होंने अभिनय भी किया।
इज़राइल संग्रहालय
इसराइल संग्रहालय, यरूशलेम (हिब्रू | מוזיאון ישראל, ירושלים या "Muze'on Yisrael, Yerushalayim") की स्थापना 1965 में इसराइल के राष्ट्रीय संग्रहालय के रूप में हुई थी।  यह येरुसलम के गीवत राम नामक स्थान पर एक पहाड़ी के ऊपर स्थित है। यहीं पास में बाइबल लंड्स संग्रहालय, नेसेट (Knesset), इजराइल का सर्वोच्च न्यायालय तथा हिब्रू विश्वविद्यालय भी स्थित हैं।
संग्रहालय की स्थापना के पीछे यरूशलेम के महापौर टेड्डी कोलेक का प्रमुख हाथ था। यह विश्व के प्रमुख कला एवं पुरातत्व संग्रहालयों में से एक है। संग्रहालय में बाइबिल पुरातत्व, जूदाईका, नृवंशविज्ञान, कला अफ्रीका, उत्तरी और दक्षिण अमेरिका, ओशिनिया और सुदूर पूर्व, दुर्लभ पांडुलिपियों से, कलाकृतियों, प्राचीन ग्लास और मूर्तिकला का व्यापक संग्रह है। संग्रहालय के आधार पर एक विशिष्ट रूप से डिजाइन निर्माण, [बुक की [तीर्थ]], घरों, मृत सागर स्क्रॉल और कलाकृतियों पर खोज Masada। संग्रहालय में कोई 500,000 वस्तुओं शामिल हैं जिनमें से 7,000 वस्तुएं आनलाइन देखने के लिये भी उपलन्ध हैं।
बुक ऑफ़ तीर्थ मृत सागर स्क्रॉल घरों, वादी में और आसपास 11 गुफाओं में 1947-56 की खोज Qumran. सात साल की एक विस्तृत योजना प्रक्रिया इमारत 1965 में अंतिम निर्माण जो के परिवार द्वारा वित्त पोषित किया गया था करने के लिए नेतृत्व दाऊद शमूएल Gottesman, हंगरी प्रवासी, परोपकारी, जो इसराइल के राज्य के लिए एक उपहार के रूप में में स्क्रॉल खरीदा था
संग्रहालय के लिए हाल ही में परिवर्धन में से एक दूसरा मंदिर युग यरूशलेम के मॉडल है। मॉडल स्थलाकृति और शहर की वास्तु चरित्र के रूप में यह 66 CE, वर्ष में जो रोमन के खिलाफ महान विद्रोह भड़क उठी, शहर के अंतिम विनाश और मंदिर अग्रणी करने से पहले किया गया था reconstructs. मूल रूप से यरूशलेम Holyland होटल, मॉडल, जो एक भी शामिल है के आधार पर निर्माण [यहूदी मंदिर के [प्रतिकृतियां | हेरोदेस के मंदिर की प्रतिकृति]], अब संग्रहालय परिसर पर गाते हैं, बुक की तीर्थ करने के लिए आसन्नç
कॅरीबियाई सागर
कॅरीबियाई सागर (अंग्रेज़ी: Caribbean Sea) अंध महासागर के मध्य-पश्चिमी भाग से जुड़ा हुआ एक समुद्र है। यह उष्ण कटिबंधीय क्षेत्र में पश्चिमी गोलार्ध में आता है। इसके पश्चिम और दक्षिण-पश्चिम में मेक्सिको और मध्य अमेरिका हैं, उत्तर में बड़े ऐंटिलीस के द्वीप हैं और पूर्व में छोटे ऐंटिलीस के द्वीप हैं। इस सागर का कुल क्षेत्रफल २७,५४,००० वर्ग किमी है। इसका सबसे गहरा बिंदु केमन खाई (Cayman Trough) में पड़ता है और सतह से ७,६८६ मीटर नीचे है।
प्लेट विवर्तनिकी के हिसाब से कॅरीबियाई सागर कैरीबियाई तख़्ते पर स्थित है। इसमें पाँच गहरी द्रोणियाँ हैं जो एक दुसरे से जल के भीतर चल रही पहाड़ी शृंखलाओं से एक-दूसरे से बंटी हुई हैं। हालाँकि इसकी सब से गहरी खाई (केमन खाई) ७,६८६ मीटर नीचे जाती है, फिर भी औसत रूप से यह समुद्र अन्य समुद्रों के मुकाबले में कम गहराई रखता है। इसमें कुछ स्थान ऐसे हैं जहाँ दो भौगोलिक तख़्ते मिलते हैं, जैसे की पुएर्तो रीको खाई जहाँ उत्तर अमेरिकी तख़्ता और कैरिबियाई तख़्ता मिलते हैं। इन इलाक़ों में भूकंप और सूनामी आने का ख़तरा हमेशा बना रहता है। पिछले ५०० सालों के ऐतिहासिक सुराग़ों के अनुसार इस क्षेत्र में ७.५ मैग्नीट्यूड से अधिक के १२ ज़लज़ले आ चुके हैं। १२ जनवरी २०१० को इसी क्षेत्र में स्थित हाइती का देश एक ७.१ मैग्नीट्यूड के भूकंप का शिकार रहा जिसमें २ लाख से ज़्यादा लोग मारे गए।
कॅरीबियाई सागर का नाम यहाँ रहने वाली कैरिब नाम की प्राचीन आदिवासी जनजाति पर पड़ा था। सन् १४९२ में यूरोप से भारत का पश्चिमी मार्ग ढूंढता हुआ क्रिस्टोफ़र कोलम्बस इसी सागर में पहुँचा था। इसके बाद यहाँ पुर्तगाल, स्पेन, ब्रिटेन, फ़्रांस और नीदरलैण्ड जैसी यूरोपियाई ताक़तों ने अपने उपनिवेश (कॉलोनियाँ) बना लिए। कैरिबियाई सागर पर समुद्री व्यापार बढ़ा और उसके साथ यहाँ जल-दस्युओं (पाइरेटों) का भी प्रकोप हो गया जो जहाज़ों को लूटकर यहाँ के अनगिनत छोटे-छोटे द्वीपों में अपने अड्डों में छुप जाया करते थे।
आधुनिक युग में यहाँ २२ द्वीप क्षेत्र (राष्ट्र और राज्य) हैं और इस समुद्र पर उत्तर और मध्य अमेरिका के १२ अन्य राष्ट्रों के तट पड़ते हैं। सुहावना मौसम, साल-भर की धूंप, गरम पानी और भिन्न वातावरणों और संस्कृतियों के द्वीपों की वजह से यह एक लोकप्रिय पर्यटन का केंद्र बन गया है।
ऐश्टन कूचर
क्रिस्टोफ़र ऐश्टन कूचर (, जन्म ७ फ़रवरी १९७८) एक अमरीकी अभिनेता, निर्माता, भूतपूर्व फैशन मॉडल व हास्य कलाकार है जो फॉक्स के धारावाहिक "दैट ७०ज़ शो" में अपने किरदार माइकल केल्सो के लिए लोकप्रिय है। उन्होंने कई हॉलिवुड फ़िल्मों में कार्य किया है जिनमे "ड्यूड, व्हेयर इज़ माई कार?", "जस्ट मैरिड", "द बटरफ्लाई इफेक्ट", "द गार्डियन"और "व्हाट हैपन्स इन वेगास" शामिल है। कूचर फ़िल्म हाल सीबीएस के धारावाहिक "टू एंड अ हाफ मेन" में वाल्डेन स्च्मिद्त का किरदार निभा रहे हैं।
पॉलीघर
पॉलीघर या पॉलीहाउस (Polyhouse) पॉलीथीन से बना एक रक्षात्मक छायाप्रद घर है जिसका उपयोग उच्च मूल्य वाले कृषि उत्पादों को उत्पन्न करने के लिये किया जाता है। यह अर्धवृत्ताकार, वर्गाकार या लम्बे आकार का हो सकता है। इसमें लगे उपकरणों की सहायता से इसके अन्दर का ताप, आर्द्रता, प्रकाश आदि को नियन्त्रित किया जाता है। पॉली हाउस तकनीक का उपयोग संरक्षित खेती के तहत किया जा रहा है। इस तकनीक से जलवायु को नियंत्रित कर दूसरे मौसम में भी खेती की जा सकती है। ड्रिप पद्धति से सिंचाई कर तापमान व आद्र्रता को नियंत्रित किया जाता है। इससे कृत्रिम खेती की जा सकती है, इस तरह जब चाहें तब मनपसंद फसल पैदा कर सकते हैं। पॉली हाउस में विभिन्न प्रकार की खेती की जाती है जिससे कि कम समय तथा कम स्थान में अधिक से अधिक उत्पादन होता है. पॉली हाउस एक सिंगल तथा मल्टी स्पेम ढाचा होता है
हाट
हाट, "हटिया" या "पेठिया" आमतौर पर भारत के गाँवों में लगनेवाले स्थानीय बाजार को कहा जाता है। सब्जी, फल, ताजा मांस, खाद्यान्न या परचून सामग्री आदि हाट में खरीद-बिक्री की जानेवाली प्रमुख मद हैं। गाँव के लोगों की दैनिक जरुरतों को पूरा करने में हाट की भूमिका अतिमहत्वपूर्ण है। सदियों से भारत के गाँवों की आत्मनिर्भरता सुनिश्चित करने में हाट की भूमिका को नकारा नहीं जा सकता। कृषि-विपणन के अलावे हाट स्थल महत्वपूर्ण मिलन बिंदु एवं सांस्कृतिक केंद्र भी है। सामान्यतया गाँवों में लगनेवाले हाट २-३ घंटों का होता है लेकिन उस क्षेत्र में बाजार का विस्तार एवं दूरी भी लगने वाले हाट की अवधि को तय करती है। जनसंख्या घनत्व के आधार पर हाट सप्ताह में दो या तीन दिन के लिए लगता है। कई कस्बों या छोटे शहरों में यह कुछ घंटों के लिए दैनिक भी लगाया जाता है। महानगरों में स्थायी तौर पर बनी सब्जी मंडी हाट का विकसित रूप है।
मणि भवन
मणि भवन भारत के मुंबई में स्थित एक ऐतिहासिक महत्व का भवन जहाँ गांधीजी ने काफी समय तक निवास किया और भारत की स्वतंत्रता का आंदोलन चलाया। वर्ष 1917 से 1934 गांधीजी का यह निवास था।
यह भवन मुम्बई के गामदेवी क्षेत्र के १९ लेबर्नम मार्ग पर स्थित है। यह भवन रेवाशंकर जगजीवन झावेरी का था जो गांधीजी के मित्र थे। यह काल भारत के स्वतंत्रता संग्राम के लिए अत्यन्त महत्वपूर्ण था जब असहयोग आंदोलन, दाण्डी यात्रा, सविनय अवज्ञा आंदोलन जैसे आम लोगों से जुड़े आंदोलन चले। इस दौरान इस घर में कई बैठकें हुईं जिसमें देश के बड़े नेताओं ने हिस्सा लिया। जब गर्मी होती थी, तो बैठकों का दौर छत पर चलता था।
वर्ष 1917 में मणि भवन के पास रोज़ आने वाले एक व्यक्ति से महात्मा गाँधी ने रूई धुनने के पहले पाठ सीखे. इसके अलावा उन्होंने चरखा कातना भी यहीं सीखा. वर्ष 1919 में जब उनकी तबीयत ख़राब थी तब कस्तूरबा गाँधी के आग्रह पर उन्होंने यहीं बकरी का दूध पीना शुरू किया।
यहीं से उन्होंने अंग्रेज़ी ‘यंग-इंडिया’ और गुजराती ‘नवजीवन’ साप्ताहिक पत्रों के संचालन की ज़िम्मेदारी संभाली. यहाँ अपने निवास के दौरान उन्होंने कई उपवास रखे और साथियों के साथ सलाह-मशवरे किए।  चार जनवरी 1932 को बड़े सवेरे गाँधीजी मणि भवन के छत पर उनके तंबू में से गिरफ़्तार किए गए। जून 27 और 28, 1934 को कांग्रेस कार्यकारिणी की एक और बैठक यहाँ हुई। यह महात्मा गाँधी का मणि-भवन में अंतिम प्रवास था।
मणि-भवन के भू-तल पर एक लाइब्रेरी है जिसमें महात्मा गाँधी और उनके विचारों से जुड़ी करीब 50 हजार किताबें हैं। पहले तल की सीढ़ियाँ चढ़ते समय आपको दीवारों पर महात्मा गाँधी की कई तस्वीरें टंगी दिखेंगी। पहले तल पर एक छोटा सा ऑडिटोरियम या प्रेक्षागृह है।
महात्मा गाँधी दूसरे तल पर बैठा करते थे। उस जगह को अब शीशे से सील कर दिया गया है। शीशे के पार देखें तो वहाँ चरखे, उनका टेलीफ़ोन और एक छोटा सा हाथ से झलने वाला पंखा नज़र आता है। हालांकि यहाँ रखा गद्दा और तकिया नया है।
महात्मा और पत्नी कस्तूरबा का काता हुआ सूत यहाँ रखा है। कमरे के साथ ही लगी हुई है एक गैलरी जहाँ खड़े होकर वो लोगों का अभिवादन स्वीकार करते थे।
इसके अलावा साथ ही बड़े हॉल में एक प्रदर्शनी लगी हुई है जिसमें महात्मा गाँधी के जीवन से जुड़ी विभिन्न घटनाओं की झांकियाँ प्रस्तुत की गई हैं। साथ ही के एक कमरे में रवींद्रनाथ टैगोर को लिखी चिट्ठी है। उसके बगल में साफ़ अक्षरों में सुभाष चंद्र बोस की लिखी चिट्ठी रखी हुई है।